Projekt: Tandlæge for udsatte borgere i Fredericia Kommune

Indholdsfortegnelse

Indhold

[Ansvarlige for projektet 3](#_Toc395511054)

[Projektejer 3](#_Toc395511055)

[Projektleder 3](#_Toc395511056)

[Projektide 3](#_Toc395511057)

[Baggrund 3](#_Toc395511058)

[Formål (indhold og effekter) 3](#_Toc395511059)

[Resultatmål (succeskriterier)/Opfølgning og evaluering 7](#_Toc395511060)

[Forudsætninger for projektet 7](#_Toc395511061)

[Forudsætninger 7](#_Toc395511062)

[Risikovurdering 9](#_Toc395511063)

[Organisering og ressourcer 9](#_Toc395511064)

[Organisation 9](#_Toc395511065)

[Økonomi 9](#_Toc395511066)

[Planlægning 9](#_Toc395511067)

[Tidsramme 9](#_Toc395511068)

[Tidsforbrug 10](#_Toc395511069)

[Indsatsområder/milepæle 10](#_Toc395511070)

|  |  |
| --- | --- |
| Ansvarlige for projektet | |
| Projektejer | Karen Heebøll |
| Projektleder | Malene Lund Grindsted |
| Projektide | |
| Baggrund | Socialt udsatte har generelt en dårlige tandsundhed end den øvrige befolkning. Et hårdt liv, dårlig økonomi, social og/eller psykiske problemer, misbrug og måske hjemløshed har medført, at de ikke har gået til tandlæge i mange år. Begyndende tandsygdomme er derfor ikke blevet behandlet og har udviklet sig til smertevoldende tilstande.  Den manglende tandsundhed kan fastholde gruppen i misbrug og forårsage spise- og taleforstyrrelser. Dette kan yderligere være med til at fastholde gruppen i en marginaliseret position i samfundet. Sunde tænder har stor betydning for livskvalitet og selvværd og påvirker også gruppens fysiske sundhedstilstand og fremtidige muligheder for at få fodfæste på arbejdsmarkedet[[1]](#footnote-1).  Udsatterådet har gennem sit arbejde haft fokus på tandsundhed for udsatte. De har gennem dette arbejde haft kontakt til lokale private tandlæger, hvoraf tre har tilkendegivet, at de gerne vil yde en frivillig indsats i forhold til socialt udsattes tandsundhed. Udsatterådet ønsker derfor i samarbejde med de private tandlæger og Fredericia Kommune at igangsætte et projekt omkring tandplejetilbud til socialt udsatte, hvor private tandlæger yder en frivillig indsats på en af kommunens tandklinikker. |
| Formål (indhold og effekter) | Det overordnede formål med projektet er at forbedre tandsundheden blandt socialt udsatte borgere i Fredericia Kommune. Dette skal ses som et skridt på vejen mod en bedre almen sundhedstilstand blandt målgruppen, øget livskvalitet samt bedre muligheder for at komme i job.  Udover ovenstående langsigtede mål, har projektet også til formål,   * at give borgeren mulighed for at komme til tandlæge med hjælp fra en mentor i et lidt mere ”beskyttet” miljø * at give borgeren overblik over sit tandbehandlingsbehov * at give borgeren oplysninger om forskellige behandlinger, omfang og konsekvenser * at give borgeren hjælp og støtte til en realistiskforventningsafklaring omkring behandling hos en privatpraktiserende tandlæge – aftaler, pris, efterbehandlinger mv. * at borgeren sammen med sin mentor eller støtteperson får fokus på, hvem, hvad og hvordan der kan søges tilskud til en efterfølgende tandbehandling eller hvordan der kan laves en opsparingsplan til behandlingen (tilskud til tandbehandling sker altid ud fra en individuel vurdering) * at kommunen får et overblik over og et dybere kendskab til målgruppens behov for tandpleje * at etablere et godt samspil mellem de frivillige privatpraktiserende tandlæger og kommunen   **Målgruppen**  Målgruppen for projektet er socialt udsatte i Fredericia Kommune, der har problemer med tandsundheden. Socialt udsatte betegnes i Udsatterådets vedtægter som: hjemløse, stofmisbrugere, prostituerede, psykisk syge og alkoholmisbrugere.  **Indhold**  Ved projektets opstart er der tre privatpraktiserende tandlæger, der ønsker at gøre et stykke frivilligt arbejde, hvor de på en af kommunens tandplejeklinikker tilbyder tandlægehjælp til socialt udsatte borgere i Fredericia Kommune. Der vil være mulighed for at inddrage flere frivillige tandlæger, hvis der er flere, der viser interesse.  Den mest bynære klinik med egen indgangsdør er på Ullerup Bæk Skolens afdeling Skjoldborgsvej, og den er dermed den mest oplagte at bruge i projektet.  Klinikken vil i første omgang holde åbent en gang om måneden i 3 timer med mulighed for at udvide eller indskrænke åbningstiderne afhængig af, hvad behovet viser sig at være efter projektets igangsætning.  På klinikken vil de frivillige tandlæger:   * Yde akut smertebehandling * Være del af at udarbejde overslag på tandbehandling, som kan bruges i forhold til at ansøge om ydelser til at dække tandbehandlingen * Foretage forventningsafstemningssamtaler med borgere omkring tandbehandling. (Hvad kræver det ift. antal behandlinger, mødestabilitet, pris. Hvad skal der laves og hvordan gør man det? Osv.) * Arbejde med tandlægeskræk * Eventuelt snakke tandsundhed og undervise i tandhygiejne – til såvel borgere og vejledere   Visitationen eller henvisningen af borgerne til klinikken vil foregå på flere måder:   * Der bliver oprettet en aftalebog, som styres af en eller to tilknyttede medarbejdere. Her kan borgere, der er i målgruppen eller støttepersoner, vejledere m.fl. henvende sig og aftale et tidspunkt * Borgerne kan også selv henvende sig på klinikken i åbningstiden, hvor tandlægerne vil have nogle åbne tider * Besøg på klinikken vil også indgå som led i misbrugscentrets afgiftningsture, hvor der kan igangsættes forebyggende smertebehandling i forbindelse med afgiftningen     Der vil i langt de fleste tilfælde være en vejleder, mentor eller støtte-kontaktperson, der følger borgerne til tandlæge. Som led i projektet vil der også være fokus på, at disse får et øget kendskab til tandsundhed.  Da tandlæger er omfattet af reglerne for journalisering, vil der blive ført papirjournaler på de borgere, der kommer i klinikken. Herudover skal der noteres, hvor mange behandlinger, der foretages og hvilke behandlinger, der er tale om.  De frivillige tandlæger gør brug af den kommunale tandkliniks udstyr, herunder også håndinstrumenter, i arbejdet med de socialt udsatte borgere. Herudover vil der være behov for materialer som vatruller, plastikhandsker, bedøvelse mv. Dette indkøbes ekstra til klinikken.  Der vil være behov for at ansætte en af kommunens klinikassistenter til at åbne og lukke klinikken samt sikre betjening af bl.a. røntgenudstyr (dette kræver adgang til den kommunale kliniks IT-systemer).  For at forbedre tandsundheden for målgruppen er det vigtigt, at der sikres opfølgning på eventuelle behandlingsplaner. Derfor vil der i løbet af projektet være fokus på følgende:   * Hvordan sikres hjælp til og information om muligheder for at ansøge om ydelser til at dække hele eller dele af behandlingsforløbet? * Hvordan sikres hjælp til at blive mødestabil i et tandbehandlingsforløb i det ordinære tandlægesystem? * Skal der eventuelt inddrages frivillige, der kan følge de udsatte til tandlæge? * Hvordan klædes borgerne på til at forbedre/vedligeholde tandsundheden efter et behandlingsforløb?   Herudover skal der i løbet af projektperioden følges op på, hvilke behov målgruppen har i forhold til tandpleje og tandsundhed, hvordan de oplever tandplejetilbuddet samt hvilke udfordringer de har i forhold til at gå til tandlæge og få udført de behandlinger der kræves for at få en forbedret tandsundhed. Formålet med dette er løbende at udvikle projektet, så det tilpasses målgruppens reelle behov og udfordringer. Der skal eventuelt kobles andre relevante kommunale medarbejdere på efterhånden som, projektet udvikler sig. |
| Resultatmål (succeskriterier)/Opfølgning og evaluering | Projektet vil i høj grad blive brugt til at kortlægge og beskrive behovet for tandplejetilbud til kommunens udsatte borgere. Projektet vil samtidig have fokus på, om der kan være andre relevante samarbejdspartnere, der kan blive en del af projektet, således at der opnås det bedst mulige udviklingsperspektiv for målgruppen.  Der skal arbejdes hen mod et tværkommunalt samarbejde på området, hvor der eventuelt etableres opsøgende tandpleje- og sundhedstjek for målgruppen, for eksempel i form af en bus (der skal arbejdes på, at udarbejde en puljeansøgning til dette).  For at følge op på projektets resultatmål føres en logbog undervejs og der foretages observationer samt interviews med borgere, tandlæger og øvrige samarbejdspartnere.  For at opfylde projektets formål, om at forbedre tandsundheden for Fredericia Kommunes udsatte borgere samt de øvrige formål beskrevet ovenfor er der opsat følgende resultatmål:  Resultatmål 1: Der skal udarbejdes en udførlig beskrivelse af tilbuddet samt informationsmateriale til såvel medarbejdere og borgere    Resultatmål 2: Efter 6 måneder skal mindst 30 borgere have været i kontakt med klinikken  Resultatmål 3: Der indgås et samarbejde med nabokommunerne omkring et fælles projekt om tandpleje/sundhed for udsatte borgere  Der følges løbende op på resultatmålene og de bruges efterfølgende i en opfølgning på projektet. Efter 3 måneder laves der en opsamling rundt om bordet i projektgruppen for at se, om der skal justeres i forløbets indhold og rammer – herunder om der er behov for ændringer i organisering eller åbningstider. |
| Forudsætninger for projektet | |
| Forudsætninger | Forudsætninger for projektets gennemførelse:   * Projektleder sørger for gennemførelsen af projektet, opfølgning på resultatmål samt koordinerer projektet igennem hele forløbet - herunder indkaldelse til relevante møder mv. * Der er en fast vejleder tilknyttet forløbet, der har den løbende kontakt med målgruppen og som også følger målgruppen af sted * Der skal informeres grundigt om tilbuddet til målgruppen * Alle relevante parter bliver involveret i projektet – der skal derfor også udarbejdes en interessentanalyse * Den nedsatte arbejdsgruppe mødes efter 3 måneder for at drøfte indhold og målsætninger med henblik på justeringer. Herefter mødes gruppen efter behov for at vidensdele og udveksle erfaringer fra projektet * Arbejdsgruppen samt projektejer skal hele tiden have udviklingsperspektivet for øje i forhold til at udvide projektet til et samarbejde med de omkringliggende kommuner samt i forhold til andre fagområder |
| Risikovurdering | - |
| Organisering og ressourcer | |
| Organisation | * Projektleder Malene Lund Grindsted * Projektejer * Vejledere Frank Hanghøj (Stifinder) og Anne-Marie Nielsen (Hjemmevejleder) * Frivillige tandlæger * Udsatterådet via Jette Stjernholm   Herudover deltager medarbejdere og andre relevante samarbejdspartnere ad hoc under projektforløbet – herunder cheftandlæge Jens Køstner. |
| Økonomi | |  |  |  | | --- | --- | --- | | Ansættelse af klinikassistent | (ca. 4 timer pr/m i 18 md \* 400 kr – rundet op) | 30.000 kr. | | Indkøb af materialer  (Vatruller, handsker, bedøvelse mv.) | (ca. 6 borgere pr. åbning gange 50 kr i materialer \* 18 md.) | 10.000 kr. | | Informationsmaterialer | (Flyere, opslag, foldere/pjecer) | 12.000 kr. | | Ekstra rengøring af klinik |  | 12.000 kr. | | Diverse | Øvrige undervisnings- og tandlægematerialer, møder, uforudsete udgifter mv. | 36.000 kr. | |  |  |  | | I alt |  | 100.000 kr. | |
| Planlægning | |
| Tidsramme | Første åbning i klinikken forventes i slutningen af september.  Det forudsætter, at der visiteres til forløbet allerede fra starten af september. |
| Tidsforbrug | - |
| Indsatsområder/milepæle | - |

1. Kilder: Fredericia Kommunes Udsatteråd, Fredericia Kommunes cheftandlæge samt litteratur: Kjeldgaard, T. (2013): *Det opsøgende tandplejeteam – et tandplejeprojekt for socialt udsatte i Aarhus.* Aarhus Kommune. Cortsen, B. og Fredslund, E. K.(2013): *Voksentandpleje i Danmark*. KORA. Pjece: Rådet for socialt udsatte: Jo mere udsat- jo mere syg [↑](#footnote-ref-1)